नवांशहर : बलाचौर शहर में चोरी की घटनाओं में लगातार वृद्धि हो रही है। चोरों के हौसले इतने बुलंद हो गए है कि अब उन्होंने दिनदहाड़े चोरी की वारदातों को अंजाम देना शुरू कर दिया है। उनके मन में पुलिस को लेकर कोई खौफ नहीं रह गया है। बुधवार दोपहर को दिनदहाड़े पुलिस को चुनौती देते हुए चोरों ने बलाचौर के वार्ड नंबर दो स्थित टीचर कालोनी में एक दैनिक अखबार के पत्रकार के घर को निशाना बनाया तथा वहां से 35 हजार रुपये की नकदी व सोने के आभूषण चोरी कर लिए। मामले की जानकारी घर वालों के वापस लौटने पर हुई।